મારી શ્રદ્ધા ગોંડલના શ્રી નાથાભાઈ જોશીમાં છે અને જે.કૃષ્ણમૂર્તિમાં છે. કદાચ આ બંનેને કારણે હું જીવનની પળેપણ માણું છું. મારી દઢ પ્રતીતિ છે કે જીવન મહામૂલ્ય છે અને પવિત્ર છે એને વેડફવાનું હોય નહીં. અનેક મિત્રોથી વીંટળાયેલો છું અને એમાં ઉત્પલ ભાયાણી કેન્દ્ર સ્થાને છે. પત્ની સુશી અને દીકરીઓ નિયતિ-મિતાલી સાથે પણ મિત્ર જેવો જ સંબંધ. લાગણીની લોકશાહીમાં માનું છું. આપણી જ છાતીમાંથી સત્ય પ્રકટે એવું હું માનતો નથી. બીજાને પણ સાંભળવા જોઈએ અને એમાં જો સત્ય હોય તો એને સ્વીકારવાની તત્પરતા પણ હોવી જોઈએ.